RO ECB -PUBLIC  
 
 
AVIZUL BĂNCII CENTRALE EUROPENE  
din 23 decembrie  2013  
cu privire la obligaţiunile garantate cu creanţe  
(CON/2013/94 ) 
 
Introducere şi temei juridic  
La 2 decembrie 2013, Banca Centrală Europeană (BCE) a primit din partea Băncii Naţionale a României 
(BNR) o solicitare de emitere a unui aviz cu privire la un proiect de lege privind obligaţiunile garantate cu 
creanţe (denumit în continuare „proiectul de lege”).  
Competenţa BCE de a adopta un aviz se întemeiază pe articolele 127 alineatul (4) şi 282 alineatul (5)  din 
Tratatul privind funcţionarea Uniunii Europene şi pe articolul 2 alineatul (1) a treia şi a şasea liniuţă din 
Decizia 98/415/CE a Consiliului din 29 iunie 1998 privind consultarea Băncii Centrale Europene de către 
autorităţile naţionale cu privire la proiectele de reglementare1, întrucât proiectul de lege se referă la BNR 
şi la normele aplicabile instituţiilor financiare, în măsura în care acestea au o influenţă substanţială asupra 
stabilităţii instituţiilor şi pieţelor financiare. În conformitate cu a rticolul 17.5 prima teză din Regulamentul 
de procedură al Băncii Centrale Europene, Consiliul guvernatorilor adoptă prezentul aviz.  
 
1. Scopul proiectului de lege  
1.1 Proiectul de lege are drept obiectiv instituirea unui cadru legal pentru emisiunea de obliga ţiuni 
garantate cu  creanţe de către instituţiile de credit care să fie conform cu cele mai bune practici la 
nivel european şi care să stimuleze dezvoltarea pieţei interne de capital.  
1.2 Proiectul de lege defineşte:  (a) instituţiile care pot emite obligaţ iuni garantate cu  creanţe, respectiv 
bănci şi bănci de credit ipotecar, persoane juridice române, şi procedurile pentru autorizarea de 
către BNR a emitenţilor şi emisiunilor de  obligaţiuni garantate cu  creanţe; (b) tipurile de active 
eligibile pentru a fi incluse în portofoliul de creanţe afectat garantării obligaţiunilor garantate cu 
creanţe, respectiv creanţe imobiliare, active suplimentare şi instrumente financiare derivate, 
precum şi evaluarea şi compoziţia portofoliului de creanţe; (c) structura por tofoliului de creanţe, în 
sensul că emitenţii trebuie să asigure calitatea portofoliului pe toată durata de viaţă a obligaţiunilor 
prin înlocuirea, dacă e nevoie, a activelor care nu mai îndeplinesc c riteriile de eligibilitate; 
(d) normele privind emisiune a şi supravegherea obligaţiunilor garantate cu creanţe şi administrarea 
                                                 
1  JO L 189, 3.7.98, p.  42. 
ECB -PUB LIC  
2 portofoliului de creanţe; (e) drepturile deţinătorilor de obligaţiuni garantate cu creanţe; (f) dispoziţii 
speciale aplicabile în cazul falimentului emitentului; (g) cerinţe privind tr ansparenţa.  
1.3 Proiectul de lege prevede un set de reguli menite să asigure protecţia drepturilor deţinătorilor de 
obligaţiuni garantate cu creanţe.  În special, aceştia au dreptul de a-şi satisface cu prioritate creanţele 
împotriva emitentului prin valo rificarea portofoliului de creanţe şi niciun alt creditor al emitentului, 
indiferent de natura creanţei acestuia, nu poate iniţia executarea silită asupra portofoliului de 
creanţe sau unei părţi a acestuia înaintea deţinătorilor de obligaţiuni garantate cu  creanţe.  Această 
protecţie dobândeşte o relevanţă deosebită în cazul declanşării procedurii falimentului cu privire la 
emitenţii de obligaţiuni garantate cu creanţe.  Până la îndeplinirea tuturor obligaţiilor emitentului 
faţă de deţinătorii de obligaţiuni garantate cu creanţe,  portofoliul de creanţe afectat garantării 
obligaţiunilor garantate cu creanţe nu va face parte din patrimoniul emitentului supus procedurii de 
lichidare şi nu este afectat de o astfel de procedură.  În plus, administrarea portofoliulu i de creanţe 
continuă pe parcursul procedurii falimentului şi după încheierea acesteia, până la satisfacerea 
tuturor creanţelor din portofoliul afectat garantării obligaţiunilor garantate cu creanţe.  De 
asemenea, proiectul de lege prevede posibilitatea acc elerării executării obligaţiilor emitentului faţă 
de deţinătorii de obligaţiuni garantate cu creanţe prin cesionarea creanţelor din portofoliu către un 
terţ, cu aprobarea prealabilă a deţinătorilor de obligaţiuni garantate cu creanţe.  Într-un astfel de ca z, 
în măsura în care sumele rezultate din cesionarea creanţelor sunt insuficiente pentru satisfacerea în 
întregime a creanţelor deţinătorilor de obligaţiuni garantate cu creanţe, aceştia se vor putea îndrepta 
pentru diferenţă asupra patrimoniului emitentul ui, în concurs cu creditorii chirografari ai acestuia.  
1.4 După intrarea în vigoare a proiectului de lege, BNR urmează să adopte pentru punerea acesteia în 
aplicare reglementări suplimentare referitoare, printre altele, la:  (a) condiţiile privind autoriza rea 
emisiunii de obligaţiuni garantate cu creanţe; (b) categoriile, criteriile de  eligibilitate şi limitele 
maxime aplicabile activelor suplimentare; (c) raportul dintre valoarea totală a activelor garantate şi 
valoarea totală a activelor emitentului; (d)  metodologia de evaluare şi administrare a riscului de 
lichiditate aferent obligaţiunilor garantate cu creanţe; (e) metodologia de stabilire a mediilor 
ponderate ale scadenţelor obligaţiunilor garantate cu creanţe şi ale creanţelor care garantează 
activele  garantate; (f) normele privind registrul de evidenţă internă; şi (g) normele privind 
rapoartele trimestriale care trebuie publicate pentru îndeplinirea cerinţelor de transparenţă.  
1.5 Atunci când emisiunea de obligaţiuni gar antate cu creanţe se realizează prin subscriere prin ofertă 
publică, aceasta trebuie să aibă loc în baza unui prospect aprobat de Autoritatea de Supraveghere 
Financiară, în calitate de autoritate competentă din statul membru de origine, conform prevederilo r 
Legii nr. 297/2004 privind piaţa de capital2 şi ale Regulamentului (CE) nr. 809/2004 al Comisiei 
                                                 
2  Publicată în Monitorul Oficial al României, Partea I, nr. 571/2004.  
ECB -PUB LIC  
3 din 29 aprilie 2004 de punere în aplicare a Directivei 2003/71/CE a Parlamentului European și a 
Consiliului3. 
 
2. Observaţii generale  
2.1 Proiectul de lege este  menit să sporească siguranţa juridică a cadrului legal privind obligaţiunile 
garantate cu creanţe în România. Un număr de prevederi ale proiectului de lege au drept scop 
asigurarea protecţiei deţinătorilor de obligaţiuni, fapt ce poate permite băncilor să  emită obligaţiuni 
garantate cu creanţe conforme cu Directiva 2009/65/CE a Parlamentului European și a Consiliului4 
şi cu  Directiva 2006/48/CE a Parlamentului European și a Consiliului5.  Obligaţiunile garantate cu 
creanţe au un rol important pe pieţele f inanciare din Uniunea Europeană; prin urmare, este 
important să existe cadre juridice solide, în special în ceea ce priveşte stabilitatea financiară.  
2.2 Din perspectiva menţinerii situaţiei financiare a băncilor şi a calităţii activelor acestora, BCE 
apreciază dispoziţia conform căreia BNR poate solicita unui emitent să furnizeze fonduri proprii la 
un nivel mai ridicat decât cel prevăzut de Regulamentul nr. 575/2013 al Parlamentului European și 
al Consiliului dacă raportul dintre valoarea totală a activel or-garanţie şi valoarea totală a activelor 
instituţiei de credit depăşeşte limita maximă stabilită de BNR.  
2.3 Articolul 9 alineatul (1) din proiectul de lege prevede că valoarea actualizată a portofoliului de 
creanţe trebuie să depăşească valoarea actual izată a obligaţiilor asumate printr -o emisiune de 
obligaţiuni garantate cu creanţe cu un anumit procent de colateralizare. Articolul 8 prevede o 
structură bazată pe un singur portofoliu de creanţe, care pot garanta mai multe emisiuni de 
obligaţiuni garanta te cu creanţe. Prin urmare, ar fi mai bine ca prevederea sus -menţionată să se 
refere la valoarea agregată a tuturor emisiunilor plus valoarea corespunzătoare procentului de 
colateralizare aplicabil fiecăreia dintre ele, şi nu la valoarea unei singure emisi uni. 
2.3 Articolul 9 alineatul (2) din proiectul de lege prevede un mecanism pentru monitorizarea şi 
administrarea riscului de lichiditate al portofoliului de creanţe, solicitând emitentului să acopere cu 
active suplimentare lichide diferenţa cea mai mare dintre fluxurile de numerar generate de creanţele 
din portofoliul de creanţe afectat garantării obligaţiunilor garantate cu creanţe şi obligaţiunile 
                                                 
3  Regulamentul (CE) nr. 809/2004 al Comisiei din 29  aprilie 2004 de punere în aplicare a Directivei 2003/71/CE a 
Parlamentului European și a Consiliului în ceea ce privește informațiile conținute în prospectele, structura prospectelor, 
includerea de informații prin trimiteri, publicarea prospectelor și dif uzarea comunicatelor cu caracter publicitar 
(JO L 149, 30.4.2004, p. 1).  
4  Directiva 2009/65/CE a Parlamentului European şi a Consiliului din 13 iulie 2009 de coordonare a actelor cu putere de 
lege şi a actelor administrative privind organismele de plasam ent colectiv în valori mobiliare (OPCVM) (JO L 302, 
17.11.2009, p. 32).  
5  Directiva 2006/48/CE a Parlamentului European şi a Consiliului din 14 iunie 2006 privind iniţierea şi exercitarea 
activităţii instituţiilor de credit (JO L 177, 30.6.2006, p. 1).  Începând cu 1 ianuarie 2014, această directivă va fi înlocuită 
de un nou cadru, stabilit prin Directiva 2013/36/UE a Parlamentului European și a Consiliului din 26 iunie 2013 cu privire 
la accesul la activitatea instituțiilor de credit și supravegherea prude nțială a instituțiilor de credit și a firmelor de investiții, 
de modificare a Directivei 2002/87/CE și de abrogare a Directivelor 2006/48/CE și 2006/49/CE (JO L 176, 27.6.2013, p. 
338) şi Regulamentul nr. 575/2013 al Parlamentului European și al Consiliulu i din 26 iunie 2013 privind cerințele 
prudențiale pentru instituțiile de credit și societățile de investiții și de modificare a Regulamentului (UE) nr. 64 8/2012 (JO 
L 176, 27.6.2013, p.  1). 
ECB -PUB LIC  
4 garantate cu creanţe ajunse la scadenţă, astfel cum această diferenţă este determinată pe bază 
zilnică pent ru o perioadă de 180 zile.  Proiectul de lege ar trebui să clarifice cum şi de la ce dată 
trebuie calculată această perioadă de 180 zile, precum şi dacă intenţia este de fapt a se referi la 
perioade consecutive de 180 zile.  
 
Prezentul aviz va fi publicat p e website -ul BCE.  
 
 
Adoptat la Frankfurt pe Main, 23 decembrie 2013.  
 
[semnat]  
 
Preşedintele BCE  
Mario DRAGHI